Lubumbashi

Lubumbashi er Den demokratiske republikken Kongo nest største by med et innbyggertall på 1,4 millioner (2005). Byen het fram til 1965 Elisabethville (oppkalt etter Dronning Elisabeth av Belgia). Byen er hovedstad i den sørøstligste provinsen Haut-Katanga. Navnet Lubumbashi stammer fra en liten elv i området, og byen er ikke oppkalt etter Kongos første statsminister Lumumba som enkelte tror.

Historie
1910 – Belgierne grunnlag byen i 1910, den het da Élisabethville. Bakgrunnen for etableringen var funn av rike kopperårer i området.

1941 – Omfattende streiker i gruvene på grunn av de harde arbeidsvilkårene som Belgierne hadde innført på grunn av de økte behov for metaller under den 2.verdenskrig.

1954 – Élisabethville Universitet ble etablert.

1961 – FN styrkene tok kontroll over byen.

1965 – Byen skiftet navn til Lubumbashi. Navnet stammer fra en liten elv i området. 

1972 - Mobutu Sese Seko overtok makten i provinsen og skiftet navn til «Shaba».

1990 - På nytt borgerkrig i Kongo.

1997 – Opprørerer tok Lubumbasi i april 1997.
Mobutu Sese Seko måtte rømme til  Kinshasa, og opprørleder Laurent-Désiré Kabila talte fra Lubumbashi og utnevnte seg selv til president for Den demokratiske republikken Kongo den 17. mai 1997.

1999 – Parlamentet i Kongo ble etablert i Lubumbashi for å forsøke å konsolidere den ustabile situasjonen i landet. Det holder til i bygningen  National Assembly. Parlamentet hadde sete her fram til 2003 hvor det ble flyttet tilbake til hovedstaden Kinshasa.

Geografi 
Lubumbashi ligger 1230 moh på den afrikanske høgslette. Den ligger 11°20′ sørlige breddegrad og 27°10′ østlige lengdegrad. Avstanden til den Zambiske grense er bare 20 km i luftlinje. Vannskillet i det sørlige Afrika går i dette området, og gjennom Lubumbashi går elva Kafubu. Den renner via Luapula nordover ut i innsjøen Mweru, som er en grensesjø mellom det nordlige Zambia og Kongo. Kafubu må ikke forveksles med den Zambiske elva Kafue som også har sin kilde i samme området, men den renner sørover gjennom Zambia.

Klima 
Lubumbashi har to årstider eller sesonger. Den tørre årstiden mellom april og oktober, hvor det ikke faller nedbør, og regntiden mellom november og mars. Det faller i snitt 1228 mm nedbør. Byen ligger på den sørlige halvkule slik at den kaldeste perioden er i juni-juli. Temperaturen kan falle ned i 2-4° celsius om natta, men stiger i solskinnet om til 20°-30° om dagen. Den varmeste tiden er i oktober hvor dagstemperaturen ofte kommer opp i 40°, men på grunn av at byen ligger så høgt over havet er kveldene og nettene svale.

Språk 
Det offisielle språk i Kongo er fransk. I dette området er lokalspråket Bemba som også snakkes rett over grensen i Copperbelt provinsen i Zambia.

Samferdsel

Luftfart 
Byen har en internasjonal flyplass med navn Lubumbashi internasjonale lufthavn . Flyplassen går også under navnet Luano airport som den het før, og var base for FNs fredsbevarende styrker på 1960-tallet.

Jernbane 
Det går jernbane gjennom Lubumbashi. Jernbanen er smalsporet med samme sporvidde, 1067 mm, som jernbanenettet i Zambia og lenger sør i Afrika har. Sørfra kommer det et spor fra Zambia, det var i mange år ute av bruk. Nå kommer det tog med tankvogner med diesel og bensin fra det Zambiske raffineriet Indeni i Ndola. Videre vestover går jernbanelinjen til kystbyen Benguela og Lobito i Angola. Jernbanen dit har ikke vært trafikkert siden 1970-tallet på grunn av uroligheter både i Katanga provinsen og i Angola.
Jernbanen fortsetter videre nordover i Kongo til elvebyen Ilebo som ligger ved elva Ksai. Ksai er ei sideelv til elva Zaire/Kongo. Opplysninger om den strekningen er motstridende, slik at situasjonen er uklar.

Vegtransport 
Vegnettet i og omkring Lubumbashi er i dårlig forfatning. Vegen er full av slaghull (pothole). Vegnettet sørover er bedre enn innover i Kongo.Vegene fra Lubumbashi og nordover inn mot hovedstaden Kinshasa er ikke asfaltert og er på store strekninger kun jordveger.  Riksveg N1 kommer fra den Zambiske grensen ved den zambiske byen Chililabombwe og fortsetter nordover. Kryssing av grensen kan være en prøvelse og det gjelder å ha alle papirer i orden.

Industri 
Hovedvirksomheten i Lubumbashi er gruvedrift. Området er rikt på mineraler som kobber og kobolt. Det er de samme mineralårene som finnes i den zambiske provinsen Copperbelt.

Eksterne lenker